CELEX: 52007PC0674
Language: da
Date: 2007-10-24
Title: Ændret forslag til Europa-Parlamentets og Rådets direktiv om rederes erstatningsansvar og om finansiel garanti (forelagt af Kommissionen i henhold til EF-traktatens artikel 250, stk. 2)

Vigtig juridisk meddelelse

|

52007PC0674

Ændret forslag til Europa-Parlamentets og Rådets direktiv om rederes erstatningsansvar og om finansiel garanti (forelagt af Kommissionen i henhold til EF-traktatens artikel 250, stk. 2)  /* KOM/2007/0674 endelig udg. - COD 2005/0242 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 24.10.2007KOM(2007) 674 endelig2005/0242 (COD)Ændret forslag tilEUROPA-PARLAMENTETS OG RÅDETS DIREKTIVom rederes erstatningsansvar og om finansiel garanti(forelagt af Kommissionen i henhold til EF-traktatens artikel 250, stk. 2)2005/0242 (COD)Ændret forslag tilEUROPA-PARLAMENTETS OG RÅDETS DIREKTIVom rederes erstatningsansvar og om finansiel garanti(EØS-relevant tekst)1. Status over forslagets behandlingForslaget - KOM(2005) 593 endelig - 2005/0242 (COD) - blev vedtaget af Kommissionen den 23. november 2005 og fremsendt til Europa-Parlamentet og Rådet den 30. januar 2006.Det Europæiske Økonomiske og Sociale Udvalg vedtog sin udtalelse om Kommissionens forslag den 13. september 2006.Regionsudvalget vedtog sin udtalelse om Kommissionens forslag den 15. juni 2006.Europa-Parlamentet vedtog 25 ændringsforslag ved førstebehandlingen den 29. marts 2007.2. Formålet med forslagetForslaget tjener til dels at sikre, at der findes et minimum af fælles regler for samtlige medlemsstater vedrørende erstatningsansvar og forsikringspligt for redere, dels at fastlægge substansen i de regler, der skal gøre det muligt både at forebygge ulykker og sikre erstatning for skader.Forslaget tager sigte på at inkorporere følgende i fællesskabsretten:-  Den Internationale Søfartsorganisations konvention af 1996 om begrænsning af ansvaret for søretlige krav-  Den Internationale Søfartsorganisations og Den Internationale Arbejdsorganisations resolution om finansiel sikring af efterladte søfarende.Forslaget tjener endvidere til at indføre en obligatorisk ansvarsforsikringsordning for redere med udgangspunkt i en resolution vedtaget af Den Internationale Søfartsorganisation.3. Formålet med det ændrede forslagDet ændrede forslag tager sigte på at tilpasse det oprindelige forslag på en række punkter som foreslået af Europa-Parlamentet.4. Bemærkninger til de af Europa-Parlamentet vedtagne ændringsforslag4.1 Ændringsforslag, som Kommissionen acceptererKommissionen kan acceptere ændringsforslag 1, 2, 3, 4, 9, 10, 11, 12, 13, 14, 15, 16, 17, 19, 20, 22, 24 og 28.4.2 Ændringsforslag, som Kommissionen accepterer delvis eller med forbehold af ændret formuleringÆndringsforslag 5, 21, 23, 26 og 27-  Ændringsforslag 5Den sidste del af ændringsforslaget tjener til at beskrive handlinger, der fører til ophævelse af ansvarsbegrænsningen (handlinger, der resulterer i, at rederen mister retten til at begrænse sit ansvar). Denne beskrivelse er imidlertid ufuldstændig og bør derfor omformuleres for bedre at afspejle direktivets dispositive del i sin helhed, dvs. ikke blot artikel 4, stk. 2a (utilgivelig fejl), men også artikel 4, stk. 3 (grov uagtsomhed).Betragtning 5a (ny):" For så vidt angår skibe, der fører en stats flag, som er kontraherende part i konventionen af 1996, bør den ansvarsbegrænsning, der er fastsat i konventionen af 1996, ikke kunne gøres gældende over for skadelidte, der ikke er parter i søtransportoperationen, hvis ejeren af det skib, der har forvoldt skaderne, ikke har handlet fagligt forsvarligt og burde have haft forståelse af de skadelige følger af sin handling eller forsømmelse. For så vidt angår skibe, der ikke fører en stats flag, som er kontraherende part i konventionen af 1996, bør den ansvarsbegrænsning, der er fastsat i konventionen af 1996, ikke kunne gøres gældende over for skadelidte, der ikke er parter i søtransportoperationen, hvis ejeren af det skib, der har forvoldt skaderne, har udvist grov uagtsomhed. "-  Ændringsforslag 21Ændringsforslaget tjener til at beskrive indholdet af IMO's resolution A 930(22). Denne beskrivelse er imidlertid ufuldstændig og bør ligeledes nævne betaling af løntilgodehavender.Artikel 6, stk. 1:"Hver medlemsstat træffer i overensstemmelse med IMO's resolution A 930(22) de nødvendige foranstaltninger for at sikre, at enhver ejer af et skib, der fører dens flag, stiller en finansiel garanti til beskyttelse af søfarende, der har været ansat eller beskæftiget om bord på dette skib og er blevet efterladt , som kan benyttes til dækning af udgifterne til indkvartering, lægehjælp og hjemsendelse samt til betaling af løntilgodehavender."-  Ændringsforslag 23, 26 og 27Disse tre ændringsforslag vedrører oprettelsen af en EF-myndighed, der har til opgave at forvalte certifikaterne for finansiel garanti.Det kunne være nyttigt at forsøge at centralisere forvaltningen af certifikater for finansiel garanti på europæisk plan, både for at mindske byrderne for medlemsstaterne og for at sikre, at der følges ensartede procedurer. Men oprettelsen af en sådan myndighed vil få såvel administrative som finansielle følger, som det vil være nødvendigt at måle. Derfor ønsker Kommissionen at foretage en mere detaljeret undersøgelse af et sådant initiativ.I denne sammenhæng kunne man vælge ikke at oprette en ny myndighed, men at overlade disse opgaver til Det Europæiske Søfartssikkerhedsagentur, hvorved de institutionelle og finansielle konsekvenser for agenturet vil blive fremhævet.Ny betragtning:"Det kunne i fremtiden være nyttigt at centralisere forvaltningen af certifikater for finansiel garanti på europæisk plan. Det Europæiske Søfartssikkerhedsagentur kunne spille en rolle i denne forbindelse. Det vil imidlertid først være nødvendigt tydeligt at identificere følgerne heraf for agenturet på såvel det institutionelle som finansielle plan."4.3. Ændringsforslag, som Kommissionen ikke acceptererÆndringsforslag 7 og 25 kan Kommissionen ikke acceptere.5. Ændret forslagMed henvisning til EF-traktatens artikel 250, stk. 2, ændrer Kommissionen sit forslag som anført ovenfor.